CELEX: 31987R3808
Language: el
Date: 1987-12-15 00:00:00
Title: Κανονισμός (ΕΟΚ) αριθ. 3808/87 του Συμβουλίου της 15ης Δεκεμβρίου 1987 για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών

Avis juridique important

|

31987R3808

Κανονισμός (ΕΟΚ) αριθ. 3808/87 του Συμβουλίου της 15ης Δεκεμβρίου 1987 για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών  

Επίσημη Εφημερίδα αριθ. L 357 της 19/12/1987 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 3808/87 ΤΟΥ ΣΥΜΒΟΥΛΙΟΥ  της 15ης Δεκεμβρίου 1987  για την τροποποίηση του κανονισμού (ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43 παράγραφος 2,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το άρθρο 16 του κανονισμού (ΕΟΚ) αριθ. 2727/75 (4), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (5), προβλέπει την καταβολή επιστροφών κατά την εξαγωγή σιτηρών που εξάγονται υπό μορφή εμπορευμάτων που αναφέρονται στο παράρτημα Β του εν λόγω κανονισμού·  ότι η ταχεία εξέλιξη της έρευνας, κυρίως στον τομέα της βιοτεχνολογίας, οδηγεί στη δημιουργία νέων προϊόντων ή στη χρησιμοποίηση νέων μεθόδων παραγωγής, βάσει των οποίων χρησιμοποιούνται υποκατάστατες γεωργικές πρώτες ύλες· ότι, προκειμένου οι συναλλασσόμενοι στην Κοινότητα να είναι σε θέση να συμμετέχουν στη θέση σε εμπορία στην παγκόσμια αγορά των νέων αυτών προϊόντων ή να χρησιμοποιούν, με σκοπό την εξαγωγή, τις νέες αυτές μεθόδους, πρέπει να προβλεφθεί η δυνατότητα τροποποίησης του πίνακα του παραρτήματος Β του κανονισμού (ΕΟΚ) αριθ. 2727/75 σύμφωνα με μια απλουστευμένη και λειτουργική διαδικασία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 16 του κανονισμού (ΕΟΚ) αριθ. 2727/75, η παράγραφος 6 τροποποιείται ως εξής:  «6. Οι λεπτομέρειες εφαρμογής του παρόντος άρθρου καθορίζονται σύμφωνα με τη διαδικασία που προβλέπεται στο άρθρο 26. Η τροποποίηση του παραρτήματος Β πραγματοποιείται σύμφωνα με την ίδια διαδικασία.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1987.  Για το Συμβούλιο  Ο Πρόεδρος  L. GAMMELGAARD  (1) ΕΕ αριθ. C 286 της 24. 10. 1987, σ. 10.  (2) Γνώμη που διατυπώθηκε στις 20 Νοεμβρίου 1987 (δεν έχει δημοσιευθεί ακόμη στην Επίσημη Εφημερίδα).  (3) Γνώμη που διατυπώθηκε στις 18 Δεκεμβρίου 1987 (δεν έχει δημοσιευθεί ακόμη στην Εφημερίδα).  (4) ΕΕ αριθ. L 281 της 1. 11. 1975, σ. 1.  (5) ΕΕ αριθ. L 182 της 3. 7. 1987, σ. 40.